
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 717 


22 Αυγούστου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του ρυμοτομικού σχεδίου Λάρισας στη 
συνοικία Νέας Σμύρνης, για τον αποχαρακτηρισμό 
χώρου Βρεφονηπιακού Σταθμού, Νηπιαγωγείου 
και Δημοτικού Σχολείου του Ο.Τ. 1099 και το χαρα¬ 
κτηρισμό του ως οικοδομικού τετραγώνου. 1 

Έγκριση τοπικού ρυμοτομικού σχεδίου για ανέγερση 
Διοικητηρίου εντός των ορίων του οικισμού Ριβιώ- 

τισσας του Δήμου Σπάρτης. 2 

Κήρυξη αναδασωτέας δημοσίας δασικής έκτασης εμ- 
βαδού δέκα (10) στρεμμάτων στη θέση Βόθωνας πε¬ 
ριοχής του χωριού Φουρνές του Δήμου Μουσούρων. 3 


ΑΠΟΦΑΣΕΙΣ 

Αριθ. 2762 (1) 

Τροποποίηση του ρυμοτομικού σχεδίου Λάρισας στη συ¬ 
νοικία Νέας Σμύρνης, για τον αποχαρακτηρισμό χώ¬ 
ρου Βρεφονηπιακού Σταθμού, Νηπιαγωγείου και Δη¬ 
μοτικού Σχολείου του Ο.Τ. 1099 και το χαρακτηρισμό 
του ως οικοδομικού τετραγώνου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 3 και 70 του Ν.Δ. της 
17.7.1923 (ΦΕΚ 228/Α) «Περί σχεδίων πόλεων κ.λ.π.» ό¬ 
πως τροποποιήθηκε και συμπληρώθηκε μεταγενέστερα. 

2. Τις διατάξεις του άρθρου 29 του Ν.2831/2000 (ΦΕΚ 
140/Α) «Περί τροποποίησης του Γ.Ο.Κ.(Ν. 1577/85) και 
άλλων διατάξεων. 

3. Την Απόφαση 811/89 του Ν. Λάρισας (ΦΕΚ 183/Δ) με 
την οποία αναθεωρήθηκε το ρυμοτομικό σχέδιο Λάρισας. 

4. Τις διατάξεις των άρθρων 6 (παρ. 1), 7, 8 και 9 του Ν. 
1577/85 (ΦΕΚ/210/Α) «Γενικός Οικοδομικός Κανονισμός» 
όπως τροποποιήθηκε μέχρι σήμερα. 

5. Την Απόφαση 2306/98 του ΣτΕ με την οποία ακυρώ¬ 
θηκε η σιωπηρή άρνηση της Διοίκησης να άρει τη δέ¬ 
σμευση του ακινήτου του αιτούντος στο Ο.Τ. 1099 που έ¬ 
χει χαρακτηρισθεί ως χώρος Βρεφονηπιακού Σταθμού, 
Νηπιαγωγείου και Δημοτικού Σχολείου. 


6. Την Απόφαση 615/00 του Δημοτικού Συμβουλίου Λά¬ 
ρισας. 

7. Τη θετική Γνωμοδότηση 99/14/23-7-2002του Περιφε¬ 
ρειακού Συμβουλίου Χωροταξίας Οικισμού και Περιβάλ¬ 
λοντος τηςΔΙ.ΠΕ.Χ.Ω. Θεσσαλίας. 

8. Τις διατάξεις του Ν.2503/30-5-1997 (ΦΕΚ 107/Α). 

9. Το γεγονός ότι από τις κανονιστικές διατάξεις αυτής 
της Απόφασης δεν προκαλείται δαπάνη σε βάρος του 
Κρατικού Προϋπολογισμού και του οικείου Δήμου. 

και επειδή, 

1. Στην παράγραφο 4 του άρθρου 50 του Π.Δ. 18/89 α- 
ναφέρεται ότι οι Διοικητικές Αρχές πρέπει, σε εκτέλεση 
της υποχρέωσής τους κατά την παράγραφο 5 του άρθρου 
95 του Συντάγματος, να συμμορφώνονται σε κάθε περί¬ 
πτωση με θετική ενέργεια προς το περιεχόμενο της Από¬ 
φασης του ΣτΕ ή να απέχουν από κάθε ενέργεια που είναι 
αντίθετη προς όσα κρίθηκαν από αυτό. Ο παραβάτης ε¬ 
κτός απάτη δίωξη κατά το άρθρο 259 του Ποινικού Κώδι¬ 
κα, υπέχει και προσωπική ευθύνη για αποζημίωση. 

2. Με την Απόφαση 2306/98 του ΣτΕ έγινε δεκτή αίτηση 
των ενδιαφερομένων και ακυρώθηκε η σιωπηρή άρνηση 
της Διοίκησης να άρει τη δέσμευση του ακινήτου. 

3. Για να επανεπιβάλλει η Διοίκηση ανακληθείσα από το 
ΣτΕ αναγκαστική απαλλοτρίωση στο ίδιο ακίνητο, θα πρέπει 
να συντρέχουν σωρευτικά οι ακόλουθες προϋποθέσεις: 

(α) Να υπάρχει σοβαρή πολεοδομική ανάγκη που να υ¬ 
παγορεύει την επιχειρούμενη ρύθμιση. 

(β) Να υπάρχει πρόθεση και δυνατότητα για άμεση κα¬ 
τά νόμο συντέλεση της νέας απαλλοτρίωσης με την κατα¬ 
βολή της προσήκουσας αποζημίωσης. 

4. (α) Σύμφωνα με την από 18.10.01 αιτιολογική έκθεση 
της Δ/νσης Πολεοδομίας του Δήμου Λάρισας η διατήρηση 
του συγκεκριμένου χώρου κρίνεται πολεοδομικά αναγκαία. 

(β) Από το 4417/27-5-02 έγγραφο του αρμόδιου φορέα 
(Δ/νσεως Τεχν. Υπηρεσιών της Ν.Α. Λάρισας) προκύπτει 
ότι δεν κρίνεται σκόπιμη η διατήρηση του χώρου, καθώς 
η αρμόδια Δ/νση Εκπαίδευσης επέλεξε άλλο οικόπεδο 
στην ίδια πολεοδομική ενότητα για την ανέγερση του 
33ου Δημοτικού Σχολείου Λάρισας. 

(γ) Από το 483/5-7-02 έγγραφο της Δ/νσης Προγραμμα¬ 
τισμού της Ν.Α. Λάρισας προκύπτει ότι στον Προϋπολογι¬ 
σμό του 2002 έχει εγγράφει ποσό 780.630 Ευρώ στον κω¬ 
δικό 8317 με το γενικό τίτλο «Αγορά οικοπέδου για ανέ¬ 
γερση 33ου Δ.Σχ. Λάρισας», δηλαδή όχι εξειδικευμένα για 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


τη συγκεκριμένη ιδιοκτησία και με μηδενική πίστωση. 

5. Αν και προκύπτει η πολεοδομική ανάγκη διατήρησης 
του χαρακτηρισμού του συγκεκριμένου χώρου, δεν δια- 
φαίνεται ούτε η πρόθεση ούτε η οικονομική δυνατότητα 
απαλλοτρίωσης αυτού, αποφασίζουμε: 

Εγκρίνουμε την τροποποίηση του ρυμοτομικού σχεδίου 
Λάρισας στο Ο.Τ. 1099 στη συνοικία Ν. Σμύρνης για τον 
αποχαρακτηρισμό του από χώρο Βρεφονηπιακού Σταθ¬ 
μού, Νηπιαγωγείου και Δημοτικού Σχολείου και το χαρα¬ 
κτηρισμό του ως οικοδομικού τετραγώνου, όπως φαίνε¬ 


ται στο τοπογραφικό διάγραμμα σε κλ.: 1:500 που συνο¬ 
δεύει την Απόφαση αυτή. 

Η ισχύς της Απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 24 Ιουλίου 2002 

Ο Γενικός Γραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 2088 (2) 

Έγκριση τοπικού ρυμοτομικού σχεδίου για ανέγερση Δι¬ 
οικητηρίου εντός των ορίων του οικισμού Ριβιώτισσας 
του Δήμου Σπάρτης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τον Ν.2503/97 (Φ.Ε.Κ. 107 Α) «Διοίκηση, οργάνωση, 
στελέχωση Περιφέρειας...». 

2. Τον Ν. 2647/22-10-98 (Φ.Ε.Κ. 237 Α) 

3. Την 75724/1151/30-12-83 Υ.Α. (Φ.Ε.Κ. 767Β) όπως 
τροποποιήθηκε με την 81960/2578/89 Υ.Α. (Φ.Ε.Κ. 897Β). 

4. Τον Ν. 2831/00 άρθρο 29 (Φ.Ε.Κ 140Α) «Τροποποίηση 
των διατάξεων του Ν. 1577/85 και άλλες πολεοδομικές 
διατάξεις». 

5. Τις 2489/ΠΕ/25-1-00, 547/7-3-01, 3682/21-12-01 & 
1616/6-6-02 αποφάσεις Γ.Γ. Περιφέρειας Πελοποννήσου 
για συγκρότηση Περιφερειακού Σ.Χ.Ο.Π. στη Δ/νση 
ΠΕ.ΧΩ. Πελοποννήσου. 

6. Το Π Δ/20-8-85 (Φ.Ε.Κ. 414/Δ/30-8-85 «Πολεοδόμηση 
και επέκταση οικισμών της χώρας μέχρι 2.000 κατοίκους 
κ.λπ.» 

7. Τον Ν. 2508/97 (Φ.Ε.Κ. 124/Α/13-6-97) και ειδικότερα 
τις διατάξεις του άρθρου 19 παρ. 3 αυτού. 

8. Την 542/23-6-88 απόφαση του Νομάρχη Λακωνίας με 
την οποία εγκρίθηκαντα όρια και οι όροι και περιορισμοί 
δόμησης του οικισμού Ριβιώτισσας και την υπ’ αριθμ. 
6949/12-9-96 όμοια τροποποιητική απόφαση. 

9. Το 13125/5125/23-5-01 έγγραφο της Γενικής Δ/νσης 
Πολεοδομίας του Υ.ΠΕ.ΧΩ.ΔΕ. 

10. Το 33797/24-7-01 συμβόλαιο αγοραπωλησίας αστι¬ 
κού ακινήτου. 

11. Την 6701/02 εισήγηση της Επιτροπής Σχεδίου Πό- 
λεως Ρυθμιστικού. 

12. Την 131/02 απόφαση του Δημοτικού Συμβουλίου 
του Δήμου Σπάρτης ως και τις σχετικές δημοσιοποιήσεις. 

13. Την 8682/2-7-02 βεβαίωση του Δήμου Σπάρτης ότι 
ουδεμία ένσταση υποβλήθηκε κατά της προηγούμενης 
131/02 προηγούμενης απόφασης. 

14. Το Πρακτικό 7/18-7-02 θέμα 13ο του Περιφερειακού 
Σ.Χ.Ο.Π., αποφασίζουμε: 

1. Εγκρίνουμε το τοπικό ρυμοτομικό σχέδιο για την ανέ¬ 
γερση Διοικητηρίου και συναφών χρήσεων της Νομαρ¬ 
χιακής Αυτοδιοίκησης Λακωνίας εντός των ορίων του οι¬ 
κισμού Ριβιώτισσας του Δήμου Σπάρτης με: 

α) Τον καθορισμό χώρου με χρήση «Χώρος Διοικητηρί¬ 
ου Νομαρχιακής Αυτοδιοίκησης» όπου επιτρέπεται η α¬ 
νέγερση κτιρίου ή κτιρίων για την εξυπηρέτηση των ανα¬ 
γκών σε γραφειακούς και λοιπούς χώρους των υπηρε¬ 
σιών της Νομαρχιακής Αυτοδιοίκησης. 

β) Τον καθορισμό χώρου με χρήση «Χώρος Νηπιαγω¬ 
γείου και Παιδικού Σταθμού» όπου επιτρέπεται η ανέγερ¬ 
ση κτιρίου ή κτιρίων για την κάλυψη των αναγκών Νηπια¬ 
γωγείου ή Παιδικού Σταθμού. 

γ) Τον καθορισμό χώρου με χρήση «Χώρος Ιερού Ναού» 
όπου επιτρέπεται η ανέγερση κτιρίου Ιερού Ναού. 

δ) Τον καθορισμό χώρων με την ένδειξη «Κ.Χ.» που θε¬ 
ωρούνται ελεύθεροι κοινόχρηστοι χώροι. 

ε) Τον καθορισμό χώρων με την ένδειξη «Χώρος Στάθ¬ 
μευσης» που θεωρούνται ελεύθεροι χώροι για την στάθ¬ 
μευση οχημάτων. 


ζ) Τον καθορισμό χώρων με το χαρακτηριστικό «Α» ό¬ 
που επιτρέπεται η ανέγερση κτιρίων με χρήση γραφεία, 
καταστήματα, τράπεζες, καφενεία. 

η) Τον καθορισμό χώρων με το χαρακτηριστικό «Β» ό¬ 
που επιτρέπεται η ανέγερση κτιρίων με χρήση γραφεία, 
καταστήματα, σταθμούς λεωφορείων, καφενεία. 

Οι ανωτέρω ρυθμίσεις φαίνονται στο συνημμένο πρω¬ 
τότυπο θεωρημένο τοπογραφικό διάγραμμα σε κλίμακα 
1:500. 

2. Οι όροι και περιορισμοί δόμησης ανά τομείς ορίζο¬ 
νται ως εξής: 

Α. Τομέας όρων δόμησης «Α» 

Μέγιστο ποσοστό κάλυψης : 70 % (εβδομήντα επί τοις 
εκατό). 

Μέγιστο ύψος : 11,00 μ. (ένδεκα μέτρα). Πέραν του με¬ 
γίστου ύψους επιτρέπονται οι κατασκευές που προβλέ- 
πονται από το άρθρο 16 του ΓΟΚ (Ν.1577 της 18.12.85 / 
ΦΕΚ 210/Α) όπως τροποποιήθηκε μεταγενέστερα. 
Συντελεστής δόμησης: 0,80 (ογδόντα εκατοστά). 

Β. Τομέας όρων δόμησης «Β» 

Ελάχιστο πρόσωπο : 20,00 μ. (είκοσι μέτρα) 

Ελάχιστο εμβαδόν: 300 μ2 (τριακόσια τετραγωνικά μέ¬ 
τρα). 

Μέγιστο ποσοστό κάλυψης : 70% (εβδομήντα επί τοις 
εκατό) 

Μέγιστο ύψος: 7,50 μ. (επτά και μισό μέτρα). Πέραντου 
μεγίστου ύψους επιτρέπονται οι κατασκευές που προ- 
βλέπονται από το άρθρο 16 του ΓΟΚ (Ν. 1577 της 18.12.85 
/ ΦΕΚ 210/Α) όπως τροποποιήθηκε μεταγενέστερα. 
Συντελεστής δόμησης : 0,80 (ογδόντα εκατοστά) 

3. Σε ολόκληρη την έκταση που καλύπτεται από το Το¬ 
πικό Ρυμοτομικό επιβάλλεται: 

α. Πριν από την εκτέλεση οποιοσδήποτε οικοδομικής 
εργασίας ή έγκριση των απαραίτητων μελετών από την Ε- 
ΠΑΕ 

β. Για κτίρια όγκου πάνω από 2.000 (δύο χιλιάδες) μ3 
πάνω από την οριστική στάθμη του εδάφους (φυσικού ή 
διαμορφωμένου) η διάσπαση του όγκου αυτού σε μικρό¬ 
τερους όγκους ή σε ανεξάρτητα κτίρια έστω και αν πρό¬ 
κειται για λειτουργικά ενιαίο οικοδόμημα. 

4. Οι ακάλυπτοι χώροι που δημιουργούνται στα οικοδο¬ 
μικά τετράγωνα με εξαίρεση αυτόν του οικοδομικού τε¬ 
τραγώνου με χρήση «Χώρος Νηπιαγωγείου και Παιδικού 
Σταθμού» τίθενται σε κοινή χρήση κατά τις διατάξεις των 
παρ. 5 και6του άρθρου 12τουΓΟΚ(Ν. 1577της 18.12.85 
/ ΦΕΚ 210/Α) όπως τροποποιήθηκε μεταγενέστερα. 

5. Με την παρούσα δεν προκαλείται δαπάνη σε βάρος 
του κρατικού προϋπολογισμού «ή του προϋπολογισμού 
του οικείου Ο.Τ.Α. 

6. Κατά της απόφασης αυτής επιτρέπονται προσφυγές 
στον Υπουργό ΠΕ.ΧΩ.ΔΕ. μέσα σε 30 ημέρες από την η¬ 
μερομηνία δημοσίευσής της. 

Η απόφαση αυτή μαζί με το συνημμένο θεωρημένο το- 
πογραφικό διάγραμμα να δημοσιευθεί στην Εφημερίδα 
της Κυβερνήσεως. 

Τρίπολη, 25 Ιουλίου 2002 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

ΓΙΑ-ΟΓΛΟΥ - σύμβουλοι μηχανικοί 

γραφείο αρχιτεκτονικών 8. ττολεοδομικών μελετών 

Π. _ 

ΜΕΛΕΤΗ 

ΔΙΟΙΚΗΤΗΡΙΟ Ν. Α. ΛΑΚΩΝΙΑΣ 

ΜΕΛΕΤΗ ΠΟΛΕΟΔΟΜΗΣΗΣ 

ΓΙΩΡΓΟΣ ΓΙΑΞΟΓΛΟΥ »ρ«ι·εκ·ι». ·μ«νκοι »η 

ΣΠΥΡΟΣ ΔΕ ΓΥΑΛΑΣ '^γ·.*,ι ι.ο 

ημερομηνία Μάϊος 2002 \ | 

Αριθ. 3549 (3) 

Κήρυξη αναδασωτέας δημοσίας δασικής έκτασης εμβα- 
δού δέκα (10) στρεμμάτων στη θέση Βόθωνας περιο¬ 
χής του χωριού Φουρνές του Δήμου Μουσούρων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του Ν. 3200/55 περί Διοικητικής Αποκέ¬ 
ντρωσης, όπως τροποποιήθηκαν και συμπληρώθηκαν με¬ 
ταγενέστερα με τις διατάξεις του Ν. 2503/1997. 

2. Τις διατάξεις του άρθρου 117 παρ. 3 του Συντάγμα¬ 
τος των Ελλήνων. 

3. Τις διατάξεις του Ν. 998/1979 περί προστασίας των 
δασών κ.λ.π. και ειδικότερα α) του άρθρου 41 παρ. 1 και 
του άρθρου 38 παρ. 1. 

4. Τις διαταγές του Υπουργείου Γεωργίας α) 160417/ 
1180/8-7-1980 και β) 182447/3049/24-9-1980. 

5. Την υπ’ αριθμ. 3548/12.6.2002 εισηγητική έκθεση της 
Δ/νσης Δασών Χανίων με την οποία προτείνεται να κηρυ¬ 
χθεί αναδασωτέα η παρανόμως και άνευ αδείας της αρ¬ 
μοδίας Δασικής Αρχής υπό των αδελφών Ρικουνάκη Βα¬ 
σιλείου και Ελευθερίου του Γεωργίου και της Ελπίδας κα¬ 
τοίκων Θερίσσου εκχερσωμένη δημοσία δασική έκταση 
εμβαδού δέκα «10» στρεμμάτων στην θέση Βόθωνας πε¬ 


ριοχής του χωριού Φουρνέ Δήμου Μουσούρων κατά τον 
μήνα Μάιο έτους 2002 για λόγους προστασίας της επι- 
βαλλομένους από το Σύνταγμα και την δασική νομοθεσία, 
αποφασίζουμε: 

Κηρύσσουμε αναδασωτέα την παρανόμως και άνευ α¬ 
δείας της αρμοδίας δασικής Αρχής εκχερσωμένη δημό¬ 
σια δασική έκταση εμβαδού δέκα «10» στρεμμάτων που 
βρίσκεται στην θέση Βόθωνας περιοχής του χωριού 
Φουρνέ Δήμου Μουσούρων Νομού Χανίων. Απεικονίζεται 
δε αυτή κατά θέση, σχήμα, και μέγεθος στο θεωρημένο α¬ 
πό τον Δ/ντή Δασών Χανίων τοπογραφικό διάγραμμα κλί¬ 
μακας 1:2000 ,το οποίο είναι αναπόσπαστα προσηρτημ- 
μένο στην παρούσα απόφασή μας. 

Σκοπός για τον οποίο κηρύσσεται αναδασωτέα η έκτα¬ 
ση αυτή είναι η διατήρηση του δασικού χαρακτήρα αυτής, 
η αποκατάσταση με φυσική αναγέννηση ή τεχνιτή αναδά¬ 
σωση της καταστραμμένης δασικής βλαστήσεως και ο α¬ 
ποκλεισμός της αλλαγής χρήσεως της στο μέλλον. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 12 Ιουνίου 2002 

Ο Γενικός Γραμματέας Περιφέρειας 
ΑΘΑΝΑΣΙΟΣ ΚΑΡΟΥΤΖΟΣ 

